  Виталий Пронин ИжСуредаськон искусствоосъя Элькун музей - «Ижкар суредъёс но туспуктэмъёс вылын» адӟытон. Василий Жарскийлэн музейлэн фондаз утиськись суредъёсыз но Дмитрий Тетеринлэн туспуктэмъёсыз. Соос вылын - Ижлэн пӧртэм вакытъёсысьтыз ульчаос, юртъёс. Адӟытон кыстӥськоз 31-тӥ гудырикошконозь. Музей ужа нуналлы быдэ 10 часысен 18 часозь, четверге 19.30 часозь, кӧснуналэ - 17 часозь, арнянуналэ но вордӥськонэ шутэтске. 0+  Воткинск2-тӥ пӧсьтолэзе - П. Чайковскийлэн юртаз «Биг Бэнд» оркестрлэн джаз концертэз. Та оркестр Ижысь М. Калашников нимо технической кун университет бордын кылдытэмын, шудӥсьёс пӧлын - студентъёс, дышетӥсьёс, университетэз быдтэмъёс. Дирижёрзы - А. Елисеев. Концерт кутскоз 14.00 часын. 0+ Сарапул9-тӥ пӧсьтолэзе - А. Пушкин нимо садын Сяськаослэн фестивальзы. Быдэс нунал ӵоже пӧртэм ужрадъёс ортчозы. Кылсярысь, куспазы вожвылъяськозы флористъёс, фотое пуксьылыны яратӥсьёс. Шоголь нылъёс сяськалэсь лэсьтэм дэремъёсынызы ушъяськозы. Озьы ик татысь луоз басьтыны пӧртэм пумо сяськаосты. Кутсконэз 9.00 часын. 0+   Шаерысьтымы кинотеатръёс«Большой и добрый великан» мультфильм (режиссёрез С. Спилберг). 10 аресъем Софи уйин, укноысьтыз бадӟым адямиез адӟе. Великан поръя вал ульчаостӥ, пиналъёслы ӟеч уйвӧтъёс кузьмаса. Сое нокинлы адӟыны уг яра, соин ик Софиез со сьӧраз кутэ аслаз дуннеяз, кытын уло со кадь ик бадӟым адямиос. Мар вите Софиез отын? 6+  Теги: кытынкумар  